CK เด้ง 2% ลุ้นบิ๊กล็อตสิ้นปี “ออลไทม์ไฮ” ดันกำไรสดใส
CK เด้ง 2% ลุ้นบิ๊กล็อตสิ้นปี “ออลไทม์ไฮ” ดันกำไรสดใส พร้อมโบรกคาดบริษัทฯ จะเซ็นสัญญา 2 โครงการโครงสร้างพื้นฐานขนาดใหญ่ภายในสิ้นปี 65 โครงการรถไฟฟ้าสายสีส้ม ฝั่งตะวันออกมูลค่าก่อสร้าง 9.6 หมื่นลบ. และ 2) โครงการเขื่อนและโรงไฟฟ้าหลวงพระบาง มูลค่าก่อสร้าง 8.0 หมื่นลบ. 
CK เด้ง 2% ลุ้นบิ๊กล็อตสิ้นปี “ออลไทม์ไฮ” ดันกำไรสดใส พร้อมโบรกคาดบริษัทฯ จะเซ็นสัญญา 2 โครงการโครงสร้างพื้นฐานขนาดใหญ่ภายในสิ้นปี 65 โครงการรถไฟฟ้าสายสีส้ม ฝั่งตะวันออกมูลค่าก่อสร้าง 9.6 หมื่นลบ. และ 2) โครงการเขื่อนและโรงไฟฟ้าหลวงพระบาง มูลค่าก่อสร้าง 8.0 หมื่นลบ.
23 ธ.ค. 2565

ผู้สื่อข่าวรายงานว่า วันนี้ (23 ธ.ค.65) ราคาหุ้น บริษัท ช.การช่าง จำกัด (มหาชน) หรือ CK ณ เวลา 15:23 น. อยู่ที่ระดับ 23.80 บาท บวก 0.40 บาท หรือ 1.71% สูงสุดที่ระดับ 24.00 บาท ต่ำสุดที่ระดับ 23.40 บาท ด้วยมูลค่าการซื้อขาย 81.21 ล้านบาท

บล.กสิกรไทย ระบุในบทวิเคราะห์วันนี้ (23 ธ.ค. 65) แนะนำ “ซื้อ” CK ราคาพื้นฐาน 30.80 บาท คาดบริษัทฯ จะเซ็นสัญญา 2 โครงการโครงสร้างพื้นฐานขนาดใหญ่ภายในสิ้นปี 65 ได้แก่ 1) โครงการรถไฟฟ้าสายสีส้ม ฝั่งตะวันออก มูลค่าก่อสร้าง 9.6หมื่นล้านบาท และ 2) โครงการเขื่อนและโรงไฟฟ้าหลวงพระบาง มูลค่าก่อสร้าง 8.0 หมื่นล้านบาท โดยปัจจัยหนุนราคาหุ้นคือ 1) ยอด backlog ที่คาดสูงสุดเป็นประวัติการณ์ในช่วงสิ้นปีนี้ 2) แนวโน้มกำไรสุทธิที่สดใส 3) CK ได้รับงานโครงการทางด่วน 2 ชั้นจาก BEM และ 4) CK ส่งต่อเงินปันผลที่สูงขึ้นจากบริษัทในเครือให้กับผู้ถือหุ้นซึ่งคาดจะลดช่องว่างของ holding discount ลง